גו צ'וק טונג

גו צ'וק טונג (בסינית: 吴作栋; נולד ב-20 במאי 1941) הוא פוליטיקאי סינגפורי, שכיהן כראש הממשלה השני של סינגפור, מ-1990 ל-2004.<ref name=":0"></ref><ref name=":1"></ref>

כחבר במפלגת הפעולה העממית (PAP) החליף את לי קואן יו כראש הממשלה. כיהן כמזכיר הכללי של מפלגת הפעולה העממית אחרי שלי קואן יו פרש מתפקידו מ-1 בנובמבר 1992 עד ה-3 בדצמבר 2004. לאחר מכן הוא כיהן כשר בכיר ויושב ראש של (MAS) מ-2004 עד 2011. הוא המשיך לשרת כחבר פרלמנט והחזיק בתואר "שר בכיר בדימוס", עד להודעתו על פרישה ביוני 2020.<ref name=":0" /><ref name=":3"></ref>
גו חותם עם [[נשיא ארצות הברית, ג'ורג' בוש הבן על הסכם סחר, 2003]]

== ראשית חייו ==
גו צ'וק טונג נולד במושבות המצרים בסינגפור ב-20 במאי 1941. גו למד ב-"Raffles Institution" מ-1955 ל-1960. גו קיבל תואר ראשון בכלכלה מאוניברסיטת סינגפור ותואר שני בפיתוח כלכלי מ ב-1967. אחרי לימודיו הוא חזר לסינגפור כדי לעבוד בממשלה.<ref name=":1" /><ref name=":0" /> חלומו של גו לקבל תואר דוקטור נגדע בשל אי העברת המלגה שלו לאוניברסיטה בה נרשם כעמית מחקר לאחר סיום לימודיו בקולג'. ב-2015 הוענק לו תואר דוקטור במשפטים מאוניברסיטת סינגפור, בשל תרומתו למדינה.<ref></ref>

ב-1969 גו החל לעבוד בחברת ההַמְכָּלָה (הובלת מטענים במכולות) (NOL) כמנהל תכנון ופרויקטים. הקריירה שלו התקדמה במהירות ובשנת 1973 מונה למנכ"ל החברה.<ref name=":0" />

== קריירה פוליטית מוקדמת ==
בבחירות הכלליות של 1976, גו, אז בן 35, נבחר לחבר פרלמנט מטעם מפלגת הפעולה העממית (PAP). הוא מונה לשר מדינה בכיר לענייני אוצר. ב-1981 הוא קודם לתפקיד שר המסחר והתעשייה של סינגפור ומאוחר יותר שירת בתפקידים שונים כגון: שר הבריאות ושר ההגנה.<ref name=":0" />

ב-1985 גו מונה לסגן ראשון לראש הממשלה לי קואן יו. היורש המועדף על לי קואן יו לרשת אותו כראש הממשלה היה טוני טאן, אך גו נבחר על ידי הדור החדש של מנהיגי המפלגה העממית כולל טוני טאן עצמו לתפקיד היורש, ראש הממשלה יו קיבל את החלטתם.<ref name=":2"></ref>

== ראש הממשלה (1990–2004) ==
ב-28 בנובמבר 1990 גו החליף את לי קואן יו כראש הממשלה השני של סינגפור. לי נשאר חבר משפיע בקבינט של גו, מחזיק התפקיד "שר בכיר לשעבר". בבחירות הכלליות של 1991, במבחן האלקטורלי הראשון לגו, הוא הוביל את מפלגת הפעולה העממית לניצחון ברוב של 61% מכלל קולות הבוחרים. ב-1992 לי העביר את תפקיד המזכיר הכללי של מפלגת הפעולה העממית לגו.

כראש ממשלה, גו הבטיח שלטון פתוח וקשוב יותר מהשלטון של קודמו יו. שלטונו כונה "סינגפוריזם עם פני אנוש". פתיחות זו הורחבה גם לתחומי החיים הסוציו-אקונומיים. בזמן כהונתו של גו סינגפור חוותה מספר משברים כדוגמת:
* המשבר הפיננסי באסיה (1997)
* איומי טרוריסטים, כולל ב-2001 איומו של ארגון הטרור האסלאמי אל ג'מאעה אל אסלאמיה לפוצץ את שגרירויות ארצות הברית, בריטניה, אוסטרליה וישראל בסינגפור.<ref></ref>
* השפל הכלכלי של תחילת שנות האלפיים (אנ')
* התפרצות נגיף הסארס (2003)גו עם [[מזכיר ההגנה של ארצות הברית, דונלד רמספלד, 2003]]

כמזכיר הכללי של מפלגת הפעולה העממית, הוביל את המפלגה לשלושה ניצחונות ב-1991, 1997 ו-2001 בהם זכה באחוזי הצבעה גבוהים למפלגתו (61%, 65% ו-75% בהתאמה). לאחר בחירות 2001 גו ציין כי יפרוש מתפקידו אחרי שיוציא את סינגפור מהמשבר הכלכלי בו הייתה שרויה.<ref name=":2" />

במהלך ריאיון למגזין טיים ביולי 2003, גו הפתיע את תושבי סינגפור כשהודיע כי הממשלה מעסיקה בשורותיה הומוסקסואלים (אפילו בתפקידים רגישים) . זאת אף על פי שבסינגפור מעשים הומוסקסואלים אסורים על פי חוק.<ref></ref> אף על פי שהכרזתו הובילה למתקפה גדולה מצד עמיתיו השמרנים, היא חיזקה את תדמיתו כמנהיג סובלני ופתוח יותר. באותו החודש אישר לאזרחי סינגפור לבצע קפיצת בנג'י. זאת כחלק מניסיונו לשנות את תדמיתה של המדינה ולהפוך אותה למרכז של תרבות ואמנות. בנוסף איפשר את פתיחת הברים 24 שעות ביממה. במהלך כהונתו בוצעו מעל למאה תיקונים בחוק על מנת " לשחרר מעט את החבל ההדוק שעל צוואר האומה". כמו כן גם עודד את אזרחיו להשמיע קולם אם אינם מרוצים מתפקוד הממשלה.<ref></ref>

== שר בכיר (2004–2011) ==
ב-12 באוגוסט 2004, גו פרש מתפקידו כראש ממשלה והחל לכהן כשר בכיר בקבינט של מחליפו, לי הסיין לונג. ב-20 באוגוסט 2004 גו מונה ליו"ר הרשות המוניטרית של סינגפור.<ref name=":0" /> אחרי מספר איומי טרור על סינגפור, נפגש גו עם מנהיגים אסלאמיים מקומיים וגם ערך ביקור באיראן, שם הוא נפגש עם נשיא איראן מוחמד ח'אתמי וגם ביקר במסגדים מקומיים.<ref></ref> לאחר מכן ביקר במדינות אחרות במזרח התיכון כשר בכיר, עם חזון לשיפור היחסים הדיפלומטיים עמם. כך ציפה להשיג הזדמנויות טובות יותר לעסקים סינגפוריים במיוחד באיחוד האמירויות הערביות, בקטר ובכווית.<ref></ref><ref></ref>גו עם [[ראש ממשלת הודו, נרנדרה מודי, 2014]]ב-1 בפברואר 2005 גו נבחר לעמית כבוד במסדר הכבוד של אוסטרליה, העיטור האזרחי הגבוה ביותר של אוסטרליה : "בשל שירותו המכובד למען יחסי אוסטרליה-סינגפור".<ref></ref>

ב-19 במאי חתם עם שר האוצר הישראלי, בנימין נתניהו על הסכם הימנעות ממיסים כפולים, כאשר ביקר בישראל. הסכם זה בא להחליף הסכם שנחתם בין המדינות ב-1971.<ref></ref> ב-2006 נשקל שמו כמועמד להתמנות למזכיר הכללי של האו"ם, אך בסופו של דבר מונה באן קי מון מדרום קוריאה לתפקיד.<ref></ref>

== כיום ==
לאחר בחירות 2011 בהם השיגה האופוזיציה בסינגפור הישג חסר תקדים בכמות הנציגים שהצליחה להכניס לפרלמנט, פרש יחד עם לי קואן-יו מהקבינט.

במאי 2011 הודיע לי הסיין לונג כי גו ימונה ליועץ בכיר ברשות המוניטרית של סינגפור, ויוענק לו התואר "שר בכיר בדימוס". ביוני 2011 הוענקה לו הדרגה הראשונה של עיטור מסדר השמש העולה על ידי ממשלת יפן.<ref></ref>

ב-25 ביוני 2020 הודיע גו על פרישתו מהפוליטיקה לאחר 44 שנים בהם כיהן בין היתר כחבר פרלמנט, שר וראש הממשלה.<ref name=":3" />
== משפחתו ==
גו נשוי ל ולהם זוג תאומים, בן ובת. בנם גו ג'ין הוא פיזיקאי.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בוגרי ויליאמס קולג'
קטגוריה:ראשי ממשלת סינגפור
קטגוריה:מקבלי עיטור מסדר השמש העולה
קטגוריה:מסדר אוסטרליה: עמיתים
קטגוריה:ילידי 1941
קטגוריה:סינגפורים שנולדו במאה ה-20